Fil-messaġġ tiegħu lis-soċjetajiet missjunarji, nhar il-Ħamis 21 ta' Mejju, il-Papa Franġisku qal li "Knisja ispirata mill-Ispirtu s-Santu trid turi preferenza għall-foqra u l-vulnerabbli bħala sinjal u riflessjoni tal-preferenza tal-Mulej għalihom." Is-soċjetajiet missjunarju tal-Knisja Kattolika jgħinu lil 9000 klinika tas-saħħa, 10000 orfanatrofji, 1200 skola, 80000 seminaristi u 9000 religjużi f'iktar minn 150 djoċesi, l-aktar fl-Afrika u fl-Asja. Il-Papa stieden lil dawn is-soċjetajiet biex ikunu qaddejja missjunarji tassew u biex joqogħdu attenti milli jintilfu fi promozzjoni għall-inizjattivi proprji tagħhom. Rapport għal-Laikos minn Joe Galea
Il-Papa Franġisku lis-soċjetajiet missjunarji